English: One of the major issues, I think, first of all, is the criteria. So, the criteria of all of these schemes are different - well, not entirely different, but almost entirely different - which means that different data is needed for every scheme, on the whole. So, one step that potentially could be taken in the meantime - because that is a longer term step to take, to look at the criteria to get the criteria in the same place - is to come up with a system where at least you don't have to share the same data more than once. So, we ask people a lot to share what their name is, where they live, their address, and so on. We could get that built into the system, possibly, to avoid that. So, criteria, certainly. In terms of data, the problem is that there are various different bodies as part of the system at the moment, and people aren't content to speak to each other, because they're concerned about GDPR. Perhaps there's a role for the Welsh Government to provide that confidence that different groups can speak to each other in terms of sharing that data. Some authorities have already done that - a tick box that could be used to say, 'I'm happy for them to share that information'. In other places, there's a worry that they don't have specific permission to do that, and if you have an audit team that can take that detailed view of these things, that can put a stop to that process. With regard to the technology and the IT systems, because those things are run via several different departments, IT systems aren't always the same and they can't always communicate with each other. Those are sometimes done under contracts, so it would take some time for those contracts to come to an end. But I think those are the major barriers. There are some short-term steps that we could to take to counteract some of those barriers. Some would take longer, but those are the things that I do think that we need to solve, to get that system. What has emerged is that there is an agreement now between everyone that we do want to see that kind of system. I don't think many people are arguing that it doesn't make sense to have that one single integrated system for everything in Wales. That's a very positive step, but those things that I mentioned do need to be solved.
Welsh: Un o'r pethau mawr, dwi'n credu, yw, yn gyntaf, meini prawf. Mae meini prawf y cynlluniau yma i gyd yn wahanol - wel, ddim i gyd, ond bron â bod i gyd yn wahanol - sy'n meddwl bod angen data gwahanol ar gyfer pob cynllun, ar y cyfan. Felly, un cam o bosib y gallem ni fod yn ei wneud yn y cyfamser - achos mae hwnna'n gam tymor hirach, edrych ar y meini prawf i gael y meini prawf yn yr un man - yw dod lan â system lle o leiaf does dim rhaid i chi rannu'r un data fwy nag unwaith. Dŷn ni'n gofyn lot i bobl i rannu beth yw eu henw nhw, ble maen nhw'n byw, eu cyfeiriad, ac ati. Gallem ni gael hwnna wedi ei adeiladu i mewn i'r system, o bosib, i atal hynna. So, meini prawf yn sicr. Y broblem o ran rhannu data yw bod yna gymaint o gyrff gwahanol ynghlwm â'r system ar y foment, fod pobl ddim yn hapus i siarad â'i gilydd, a phoeni'n benodol o ran GDPR. Mae yna rai camau dwi'n credu fanna o ran efallai fod yna rôl i Lywodraeth Cymru, jest i wneud i bobl teimlo bach mwy hyderus bod hawl gyda nhw i gymryd data o un man i roi i'r llall. Rŷn ni'n gwybod bod yna rai awdurdodau lleol wedi bod yn gwneud hynny'n barod, felly, 'Rhowch dic yn y blwch os ydych chi'n hapus inni ddefnyddio'ch data am rywbeth arall'. Mewn rhai eraill, mae yna ofid achos eu bod nhw heb gael y caniatâd penodol i wneud hynny, ac os ydych chi gyda thîm awdit, sy'n cymryd diddordeb manwl yn y pethau yma, wedyn mae hwnna'n gallu bod yn stop ar bethau. Ac wedyn, o ran y dechnoleg, o ran y system gyfrifiadurol, achos bod pethau'n cael eu rhedeg dros sawl gwahanol adran, dyw'r systemau cyfrifiadurol ddim wastad yr un rhai, a dŷn nhw ddim wastad yn siarad â'i gilydd. Mae rhai o'r pethau yna dan gontract, felly byddan nhw efallai angen peth amser i'r contract yna orffen ac ati. Ond y rheini, dwi'n credu, yw'r tri phrif rwystr. Gyda rhai o'r rheini, mae camau tymor byr y gallem ni fod yn eu cymryd i ddod rownd; mae rhai ohonyn nhw yn bethau sydd yn mynd i gymryd bach mwy o amser. Ond y rheini yw'r pethau y bydd angen inni eu datrys i gael system. Dwi'n credu beth sy'n sicr wedi gwella yw, dwi'n credu bod yna gytundeb nawr rhwng pawb ein bod ni'n moyn gweld rhyw fath o system fel hyn. Dydw i ddim yn credu bod lot o bobl yn dadlau bellach ei fod e ddim yn gwneud synnwyr eich bod chi dim ond yn gorfod llenwi un ffurflen i gael popeth sydd angen arnoch chi yng Nghymru. So, mae hwnna'n bositif, ond y rhain yw'r pethau fydd angen inni eu datrys nesaf.